|  |
| --- |
| **Paziņojums par ietekmes uz vidi novērtējuma uzsākšanu un sākotnējo sabiedrisko apspriešanu**  Paredzētā darbība: Jaunas atkritumu apglabāšanas krātuves izveide cieto sadzīves atkritumu poligonā “Janvāri”, Laidzes pagastā, Talsu novadā.  Vides pārraudzības valsts birojs 2022. gada 23. augustā ir pieņēmis lēmumu Nr. 5-02-1/28/2022 par ietekmes uz vidi novērtējuma piemērošanu jaunas atkritumu apglabāšanas krātuves izveidei cieto sadzīves atkritumu poligonā “Janvāri”, Laidzes pagastā, Talsu novadā.  Paredzētās darbības ierosinātājs: SIA “Atkritumu apsaimniekošanas sabiedrība “PIEJŪRA”” (reģ. nr. 40003525848; juridiskā adrese: Rīgas iela 1, Tukums, Tukuma novads, LV-3101). Paredzētā darbība plānota nekustamajā īpašumā “Janvāri”, kadastra Nr. 8868 001 0066, Laidzes pagastā, Talsu novadā. Paredzētā darbība ietver jaunas atkritumu apglabāšanas krātuves izveidi, ko plānots izbūvēt izmantojot jau slēgtās, rekultivētās atkritumu krātuves teritoriju.  Saskaņā ar Covid-19 infekcijas izplatības pārvaldības likuma 20. pantu **ietekmes uz vidi novērtējuma sākotnējā sabiedriskā apspriešana notiks neklātienes formā (attālināti) laika posmā no 2022. gada 20. oktobra līdz 2022. gada 28. oktobrim.**  Tiešsaistes videokonference notiks **2022. gada 20. oktobrī plkst. 17:00** (pieejas saite tiks publicēta tīmekļa vietnē [www.geoconsultants.lv](http://www.geoconsultants.lv) 18. oktobrī). Ar sagatavotajiem materiāliem par paredzēto darbību var iepazīties tīmekļa vietnē [www.geoconsultants.lv](http://www.geoconsultants.lv), kā arī Talsu novada pašvaldībā.  Laika posmā no 2022. gada 20. oktobra līdz 3. novembrim par paredzēto darbību interesentiem būs iespēja uzdot jautājumus un saņemt atbildes rakstot uz e-pasta adresi: kristine.liepina@geoconsultants.lv  Rakstiskus priekšlikumus par paredzēto darbību var iesniegt Vides pārraudzības valsts birojā (Rūpniecības ielā 23, Rīga, LV – 1045, tālrunis: 67321173, e-pasts: [pasts@vpvb.gov.lv](mailto:pasts@vpvb.gov.lv), tīmekļa vietne: [www.vpvb.gov.lv](http://www.vpvb.gov.lv)) līdz š.g. 30. oktobrim. |

Paziņojums par sākotnējo sabiedrisko apspriešanu publicēts:

1) 2022. gada 10. oktobra Talsu novada pašvaldības informatīvajā izdevumā “Talsu Novada Ziņas” (Nr. 10);

2) Talsu novada pašvaldības tīmekļa vietnē: <https://talsunovads.lv/pasvaldiba/attistiba/pazinojumi/>